# Valira del Nord

La Valira del Nord (també dita Valira d'Ordino o Ribera d'Ordino, Valira de la Massana o Valira Occidental) és un riu pirinenc d'Andorra, afluent de la Valira, a la conca del Segre.
El riu s'inicia a el Serrat, a la confluència dels rius de Tristaina i de Rialb i davalla en direcció sud, passant per Llorts, Arans, Ansalonga, la Cortinada, Sornàs, Ordino i la Massana. Més avall es desvia lleugerament cap al sud-oest per ajuntar-se amb la Valira a Engordany. El riu recorre un total de 21 quilòmetres.
El pas entre la Vall d'Ordino i la vall principal d'Andorra és la gorja de la Grella, una mica més avall de l'afluència del riu de Montaner, a prop de l'església de Sant Antoni de la Grella.

## Capçaleres

El riu de Tristaina pot ser considerat com l’origen o naixement de la Valira del Nord. Porta les aigües dels estanys de Tristaina i pel marge dret, rep l'aigua que baixa pel barranc de Rat procedent del port de Rat i el riu d’Arcalís sota del mateix cim. Més avall i per l'esquerra, s'hi ajunta el riu de Comís Vell, que recull l'aigua dels vessants fronterers dell nord i desfila cap al sud fins al Serrat.
El riu de Sorteny recull els rius de la Serrera, Cebollera i l’Estanyó. Més avall hi aflueix el riu Rialb que aplega les aigües dels vessants de la carena fronterera entre els pics de la Font Blanca i de Siguer fins a confluir amb el riu de Sorteny. El riu de Sorteny també rep la Canal de la Coma, just abans de confluir amb el riu de Tristaina al Serrat.

## Afluents
### Riu de Tristaina

* Riu d'Arcalís
* Riu de la coma del Forat
* Riu del Comís Vell

### Riu de Sorteny

* Riu Rialb
* Riu de la Serrera
* Riu de l'Estanyó
* Riu de la Cebollera
* Riu de les Cebes

### Riu d'Arinsal

* Riu del pla de l'Estany (Riu d'Areny en alguns mapes)
Riu del Bancal Vedeller
Riu del Port Dretr
Riu de Montmantell
Canal de l'Alt de Comapedrosa
* Riu de Coma Pedrosa
* Riu Pollós (Tram entre Aigües Juntes i Arinsal. Porta les aigües del riu de Coma Pedosa i del riu del Pla de l'Estany)
* Torrent Ribal
* Torrent de Ruïder
* Riu de Comallempla
* Riu del Cubil
* Canal de Palomer
* Riu de Pal
* Riu de les Claperes

### Altres afluents

* Riu de Ferreroles (aflueix pel marge esquerre entre el Serrat i Llorts)
* Riu de l'Angonella (aflueix pel marge dret a Llorts)
* Riu de l'Ensegur (aflueix pel marge esquerre a Llorts)
* Riu del Querol (aflueix pel marge esquerre entre Llorts i Arans)
* Canal del Tavenell (aflueix pel marge dret al Pont d'Arans)
* Canal Torta (aflueix pel marge dret entre Arans i la Cortinada)
* Riu de Sornàs (afueix pel marge esquerre a Sornàs)
* Riu de Segudet (aflueix pel marge esquerre a Ordino i porta les aigües del riu de Casamanya, riu de l'Enfreu i riu de les Aubes)
* Riu dels Cortals (aflueix pel marge esquerre a Anyós)
* Riu de Montaner (aflueix pel marge dret més avall d'Anyós)
* Riu de Padern (aflueix pel marge esquerre a prop de Sant Antoni de la Grella).

## Vegeu també

* Valira
* Llista de rius d'Andorra

## Referències

* 1 2 «Valira del Nord». Gran Enciclopèdia Catalana. Barcelona: Grup Enciclopèdia Catalana.
* ↑ «Sistema d'Informació Geogràfica Mediambiental d'Andorra (SIGMA)». SMA, Servidor de Mapes d'Andorra, (CENMA; IEA), 2023. [Consulta: 13 setembre 2023].
* 1 2 «Mapa Muntanyes d'Andorra». Govern d'Andorra, 2023. [Consulta: 13 setembre 2023].
* ↑ «Valira». riusdecatalunya.com, 2020. [Consulta: 13 setembre 2023].
* ↑ Figuera, M.; Lalueza, J.; Aragón, A.; Portell, J.. [https://www.google.cat/books/edition/Andorra/oPeXSQAACAAJ?hl=ca Andorra. comapedrosa, Engorgs, Juclà, Pessons, Tristaina. mapa topogràfic-guia 1:40.000] (en català; francès; espanyol). Editorial alpina, SL, 2018. ISBN 978-84-8090-662-3.